open-index/open-wikipedia-markdown huggingface dataset:
Корана (река)

thumb|mini|Кањон на реката Корана

Реката **Корана** извира кај Плитвичките Езера (национален парк). Нејзината должина изнесува 134,2 км, а се влева во реката Купа кај Карловац. Припаѓа на црноморскиот слив и не е пловна. Многу делови од Корана минуваат низ, сликовити, варовнички кањони високи и над сто метри. Овие кањони се обраснати со букова шума или се оголени. Во горниот ток на реката се наоѓаат сликовити пештери.

Не се знае точно од каде потекнува името на Корана. Споре некои „Корана“ е извадок од зборот „Кора“ (билка или растение), а според некои „Корана“ таканаречена „Горана“, означува вода која тече од горе. Во Слуњ во Корана се влева Слуњчица. Овдека настанале водопадите Растоки. Кај Карловац во Корана се влева Мрежница.

Мал дел од реката протекува н низ Босна и Херцеговина (низ селото Тржац и Тржачка Раштела, во општината Казин). Во Тржац е направена плажа. Во неа се влева реката Мутница.

Категорија:Реки во Хрватска
Категорија:Реки во Босна и Херцеговина
Категорија:Погранични реки
Категорија:Босанско-хрватска граница
Категорија:Меѓународни реки во Европа
Криваја (река)

**Криваја** е река во централна Босна и Херцеговина и целиот свој ток го минува низ Зеничко-добојскиот кантон.

Реката Криваја не извира, туку настанува со вкрстување на реките Биоштица и Ступчаница во градот Олово. Минува низ мали места како Куниста, Возуча, Брезик и Ковачи и својот ток го завршува по околу 70 километри влевање во реката Босна како нејзина десна притока во градот Завидовиќи. Позната е по пролетното меѓународно сплаварење, чистотата и богатството со риба. Сливот на реката Криваја бил опфатен во Криваја (жупа)жупанијата Криваја во средниот век.

Категорија:Реки во Босна и Херцеговина
Лашва (река)

thumb|250px|Лашва
**Лашва** е река во централна Босна. Протекува низ Травник, од запад кон исток, а потоа низ Витез, а по вкупно 49,4 километри, кај Зеница се влева во реката Босна. Настанува од спојувањето на две реки, Караулска и Комарска, кои се спојуваат во Трубе.

Поради важната географска положба, Лашванската Долина отсекогаш била прометна сообраќајница, која природно ги спојува Босна на исток, со врбаската долина на запад.

Категорија:Реки во Босна и Херцеговина
Блекинге

**Блекинге** (швед. **) е традиционална покраина (*landskap*) во јужниот дел на Шведска. Се граничи со покраините Смоланд и Сканија и Балтичкото Море.

Името „Блекинге“ доаѓа од придавката *bleke*, што значи „сосем мирно“.

## Управа
Историските покраини во Шведска немаат административна функција. Меѓутоа Блекинге (заедно со Готланд) е единствената покраина што зафаќа сосем иста површина како најзиниот административен округ, Блекинге.

## Географија
Во блекинге се наоѓа живописниот архипелаг кој понекогаш се нарекува „Градината на Шведска“.

## History
Блекинге станал дел од Данска во раниот XI век, најверојатно во 1026 г. Не е познато кој владеел со областа претходно. Покраината била дел од Данска цели 600 години, и,  заедно со покраините Сканија и Халанд го сочинувале источниот дел на данското кралство каде владеело Сканското право. Како погранична покраина, Блекинге често страдала од напади и пљачкосувања во данско-шведските војни. Во 1658 покраината ѝ припаднала на Шведска, согласно одредбите на Роскилдскиот мировен договор.

Во данско време, покраината била поделена на два дела, со административни центри: Селвесборг на западниот и  Кристијанопел на источниот дел, додека стотката Листер била дел од Сканија. Попознати замоци од овој период се Елехолм, Селвесборг, Ликеби и Авахер. Статус на град имале местата: Ронеби (1387), Селвесборг (1445), Елехолм и Кристијанопел.

По преземањето, Швеѓаните ги изградиле градовите Карлсхамн (1664) и Карлскруна (1680) и присилно население се жителите на Ронеби и Кристијанопел. Повеќе од 300 години, Карлскруна била главната поморска база на Шведска. Во 1998 била прогласена за светско наследство на УНЕСКО.

## Поврзано
* Блекинге (округ)

## Наводи

## Надворешни врски
*Блекинге  - туристички портал


Категорија:Покраини во Шведска
Кирил Дрангов

**Кирил Дрангов** ( во  - во ) ― бугарски револуционер,  член на пробугарската ванчомихајловистичка  Внатрешната македонска револуционерна организација. Дел од бугарската окупаторската власт во Македонија за време на Втората светска војна.

## Животопис
[лево|мини|Кирил Дрангов (втор), Пано Попантов (трет), [Ванчо Михајлов (четврти) и други дејци на ВМРО, 1920-ти години]]
Кирил Дрнагов бил син на Борис Дрангов. Завршил гимназија во Софија, а како студент на Правниот факултет при Универзитетот во Софија бил еден од основачите на Македонското студентско друштво „Вардар“, еден од најблиските соработници на Иван Михајлов, пунктовен началник на ВМРО за Софија и резервен член на Централниот комитет на ВМРО во 1932 година. Учествувал во убиствата извршени во Горна Џумаја во 1924 година, кога го убил Алеко Василев.

По убиството на Александар Протогеров, станал најблизок соработник на Ванчо Михајлов. Во 1933 година, заедно со Владо Черноземски, неколку месеци престојувал во „Јанка Пуста“ (Унгарија), како инструктор на хрватските националисти. 

Во времето на бугарската окупација на Македонија работел како адвокат во Скопје. По капитулацијата на Бугарија се вратил во Софија ѝ до јуни 1946 година, живеел во илегалност. Пред да биде уапсен од бугарската комунистичка власт, се самоубил.

## Извори


Дрангов, Кирил
Категорија:Македонски револуционери
Категорија:Бугарски правници од Македонија
Категорија:Апсолвенти на Софискиот универзитет
Категорија:Бугаромани
Ориент Експрес

**„Ориент Експрес“** (**Oriënt-Express**) е роман од холандскиот писател и новинар А. ден Долард. Книгата се вбројува меѓу најпознатите дела на авторот, кој се смета за најголем промотор на Македонија во Холандија.

## Историја на книгата
Книгата првпат е издадена во 1934 година, во времето кога во Марсеј се случува атентатот врз југословенскиот крал Александар I Караѓорѓевиќ. Во книгата се зборува за ослободителната борба на Македонците и ВМРО, поради што книгата доживува голем успех кај холандската читателска публика. Книгата е преведена и на други јазици.

## Содржина
Дејството на романот се случува во Македонија, во времето по Илинденското востание и ја прикажува положбата во земјата во почетокот на 20 век.

## Цитати од книгата

## Личности
* Миља Дрангова (Milja Drangov) e главниот јунак во романот. Таа се раѓа на Илинден 1903&nbsp;г. и приказната го следи нејзиниот животен пат.

## Превод на македонски јазик
Оваа книга не е објавена на македонски јазик.

## Надворешни врски
* Јузмески, Мишо: „Кон Исток и назад со Ориент Експрес“ (Историјата на романот „Ориент Експрес“ од А. ден Долард)

## Извори

Категорија:Книги
Категорија:Холандија
Категорија:Книги од 1934 година
Веда

Поимот **Веда** може да се однесува на:

* Веда (молња) —  нагло електрично празнење во атмосферата проследено со светлина;
* Веда (В кирилица) — третата буква во старата кирилица и во скоро сите кирилски азбуки, која во старословенскиот јазик се нарекувала вѣды или веди што во превод значи знае;
Еидетско помнење

**Фотографско (еидетско) помнење** е способност на поединци да се (при)сетат на одредени настани со неверојатна прецизност. Зборот еидетско значи "нешто што се однесува на извонредно детално и јасно помнење на визуелни призори и слики" и доаѓа од зборот eidos (на грчки : εἶδος) што директно се преведува како "видено".

## Луѓе со еидетско помнење

Со сигурност не може да се тврди дека вакви луѓе постојат. Но има кои го вежбаат нееидетското помнење со различни методи. Тоа се :
* Стефан Вилтшир
* Ким Пик
* Моцарт
* Никола Тесла

Категорија:Спорови
Јестрикланд

**Јестрикланд** (швед. **) е историска покраина (*landskap*) на источното крајбрежје на Шведска. Се граничи со покраините Упланд, Вестманланд, Даларна и Хелсингланд, и со Ботнискиот Залив. Јестрикланд е најјужната покраина во крајот Норланд.

## Управа
Традиционалните покраини во Шведска немаат административна улога, туку постојат само како културно-историски целини. Во случајот на Јестрикланд, покраината го опфаќа јужниот дел на административниот округ Јевлеборг.

## Географија
Јестрикланд честопати се нарекува „Врата кон Норланд“ бидејќи била минувалиште за оние што оделе во овој северен крај, кој во минатото бил ретко населен, неистражен и покриен со шуми, планини и езера.

Геслото на покраината гласи „Железното Кралство“ (*Järnriket*).

Главните делови на Јестрикланд се состојат од рамничарски предели, кои на југ и исток преоѓаат во плодни земјоделски површини. На север и запад теренот станува ридест, пошумен и непогоден за обработка. Во северозападниот агол се наоѓа највисоката планина во покраината, наречена Лустигкноп (*Lustigknopp*, букв. „смешна качулка“), со висина од 402 м. Планината е тромеѓа кајшто се среќаваат покраините Јестрикланд, Хелсингланд и Даларна.

Покраината нема многу големи водни површини, но изобилува со мали езера, кои вкупно сочинуваат  од територијата. Најголемо езеро е Стуршен, со површина од 72&nbsp;км2.

Во Јестрикланд се наоѓа и националниот парк Фернебофјерден.

### Населени места

## Историја
Сè до XIV-XV век, Јестрикланд бил дел од Упланд. Рударството и железарството се најзначајни гранки уште од V век, особено во Хуфорш и Сандвикен. Овие места и денес произведуваат наменски челик и други послебни метали, и вработуваат околу 6.500 луѓе.

## Наводи

* „Јестрикланд“ - Нордиска семејна книга (1909)  

## Надворешни врски
*Јестрикланд  - туристички портал  

Категорија:Покраини во Шведска
Црква „Св. Пророк Илија“ - Блатец

Храмот Свети Пророк Илија, се наоѓа во селото Блатец, во Општина Виница и е парохиска црква на Блатечката парохија.
Црквата претставува трикорабна базилика со рамни тавани. По форма и големина не се разликува од останатите цркви во регионот, кои се градени во средината на 19 век. Посебен впечаток оставт нејзините копаничарско обработените тавани, големиот крст на иконостасот и царските двери.
## Историја

Според натписот над влезот на северната страна се прдпоставува дека храмот е изграден во 1850 година, иако другите белези на храмот укажуваат дека е граден пред 1850. Кога и од кој архијереј е осветена нема податоци.

## Живопис

Црквата располага со 77 икони, од кои еден дел се работени од зографот Никола Михајлов од Крушево. Неговиот потпис се наоѓа на иконата “Зачетие на Св. Ана’’. Другите икони се со ликот на Христос, Богородица, Св. Ѓорѓи, Св. Јован Претеча, Св. Никола и не утврдено од кој автор се. Според оригиналниот натпис иконописецот потекнува од Крушево.

## Поврзано
Историјата на црквата е опишана во сочувани белешки и во неколку стари книги кои се наоѓаат во црковната библиотека и кои сè уште се користат за одделни црковни празници.

## Наводи

Блатец
Црква „Раѓање на Пресвета Богородица“ - Пекљани

**„Раѓање на Пресвета Богородица“** — верски храм кој се наоѓа во село Пекљани, Општина Виница.

## Историја

Црквата Св. Пресвета Богородица (Мала Богородица) во с. Пекљани е изградена како еднокорабна градба од жителите на селото во 1913 година, на местото каде имало џамија која селаните ја запалиле и срушиле во 1912 год. На истото место претходно постоела постара црква која Турците ја срушиле. Годината на изградба е врежана во ѕидот на црквата над влезната врата. Црквата има повеќе предмети од периодот пред да се изгради, меѓу кои е сребрениот крст на кој е напишана годината на изработка 1890 година и дарителите. Тоа е потврда дека на ова место пред да се разруши џамијата постоела христијанска црква.

## Живопис

Храмот не е фрескоживописан. Иконите и иконостасот се завршени во 1930 година од кочански уметници и Ѓорѓи Зографски од Велес кој се потпишал на иконата “Рождество на Пресвета Богородица’’. Иконостасот во црквата е направен на 4 спрата во кој се сместени 61 икона.

## Наводи
Црква „Вознесение Христово“ - Липец

**„Св.Вознесение Христово“** — верски храм кој се наоѓа во селото Липец, Општина Виница.

## Историја
Изградена е во 1839 година и е една од постарите во Виничко. Од сочуваните документи и од натписот сочуван од жителите, се потврдува годината на изградбата на црквата Свети Спас. Сместена е на северната страна од селото, на височинка од 750 метри, оддалечена 500 метри од селото. 
Црквата претставува трикорабна градба со рамен таван, градена од речен камен и малтер. Од надворешната страна не е малтерисана и се познаваат камењата и малтерот.

## Живопис
За разлика од други цркви од тој период, црквата е живописна со невообичаена сликарија, цртани се елементи со цвеќиња во вазни и други флорални елементи, меѓу кои се среќаваат и некои насликани ангели. 
Горниот дел на иконостасот е направен во резба. На него се наоѓаат 33 икони, меѓу кои и Животоносниот леб, работена од непознат зограф во 1887&nbsp;г. 
На левата врата од иконостасот се наоѓа голема икона на Свети Архангел Михаил, на која е запишана годината на изработката од 1918г. со потпис на зограф со иницијалот Г. Не е познато кога и од кого е осветена.

## Поврзано
Црквата има и скромна библиотека во која се сочувани десетина книги со постар ненапишан датум, меѓу нив се: “Минеј’’ за 11-ти месеци, друг “Минеј’’, и “Октоих’’ или “Осмогласник’’, во кој на третата страница пишува, 1888 16 Јули, месецот и датумот кога се одржала некоја значајна црковна прослава.

## Галерија

## Наводи

Категорија:Цркви на Македонската православна црква
Црква „Св. Апостол и Евангелист Лука“ - Виница

**„Свети Апостол и Енвангелист Лука“** — нова црква во Виница, кој почнала да се гради на 31 октомври 2011 г.

## Наводи

Категорија:Цркви во Виница
Бестетреск

**Бестетреск** (швед. *Bäste träsk* или *Bästeträsk*) е езеро на островот Готланд, Шведска. Сместено е во северниот дел на островот, околу 12 км источно од Форесунд. Со површина од 6,5 км2, ова е најголемо езеро на Готланд.

Езерото е поврзано со Балтичкото Море со канал долг 250 м. Познато е по богатиот фонд на калифорниска и поточна пастрмка. Во текот на зимата е замрзнато, и понекогаш се користи како лизгалиште.

## Наводи

## Надворешни врски
* Природен резерват Бестетреск 

Категорија:Езера во Шведска
Категорија:Готланд
Роскилдски мировен договор

[мини|десно|250п|Со <span style="color:red;">црвено</span>: Халанд, кој дотогаш бил под шведска окупација во времетраење од 30 години (согласно [Договор од Бремсебру|Договорот од Бремсебру од 1645), сега станал постојан дел од Шведска. Со жолто: Сканија и Бохуслен исто така ѝ припаднале на Шведска. Со виолетово: Тренделаг и Борнхолм ѝ се отстапени на Шведска во 1658, но потоа се побуниле и во 1660 се вратиле во состав на Данска-Норвешка.]]
[мини|десно|250п|Мировната гозба во дворецот [Фредериксборг по склучувањето на договорот]]

**Роскилдски мировен договор** — меѓународен договор склучен на 8 март 1658 г. во текот на Втората северна војна помеѓу данско-норвешкиот крал Фредерик III и шведскиот крал Карл X Густав во градот Роскилде, Данска. По катастрофалниот пораз, Данска-Норвешка била приморана да се откаже од речиси половина од своите територии. Со ова Шведска ги добила покраините Блекинге, Борнхолм, Бохуслен, Сканија и Тренделаг и Халанд.

## Одредби на договорот

Во договорот се поставени следниве услови:
*данската покраина Сканија веднаш да ѝ се отстапи на Шведска.
*данската покраина Блекинге веднаш да ѝ се отстапи на Шведска.
*данската покраина Халанд веднаш да ѝ се отстапи на Шведска. Халанд во тој момент бил под шведска окупација, која требала да трае 30 години согласно Договорот од Бремсебру од 1645. 
*данската покраина Борнхолм веднаш да ѝ се отстапи на Шведска.
*норвешката покраина Бохуслен веднаш да ѝ се отстапи на Шведска. Со ова Шведска обезбедила непречена трговија на запад. 
*норвешкката покраина Тренделаг веднаш да ѝ се отстапи на Шведска (тогаш во нејзин состав биле Нурдмере и Румсдал). 
*Данска да се откаже од сите протившведски сојузништва. 
*Данска да го спречи минувањето на непријателски (кон Шведска) воени бродови и нивно навлегување во Балтикот преку протоците.
*Враќање на поседите на Војводата од Холштајн-Готорп.
*Данска да ги подмири трошоците за шведската окупација. 
*Данска да учествува со војници во другите воени ангажмани на Карл X Густав.

## Последици
По склучувањето на договорот, Шведска го прекршила договорот продолжувајќи со походи во преостанатите делови на Данска-Норвешка, но морала да се повлече од данските острови и Тренделаг поради сојузот што  Данско-Норвешка го слкучила со Холандија. Со Копенхашкиот мировен договор во 1660, Данска и Норвешка ги повратиле Борнхолм и Тренделаг, но останатите покраини останале во состав на Шведска.

## Поврзано
* Северни војни
* Историја на Шведска
* Историја на Данска
* Историја на Норвешка
* Список на мировни договори

## Наводи

## Надворешни врски
*''Freden i Roskilde'' — договорот на Викиизвор на дански јазик
*Отсликан примерок на договорот  — Институт за европска историја - Мајнц

Категорија:Северни војни
Категорија:Мировни договори на Шведска
Категорија:Мировни договори на Данска
Категорија:Мировни договори на Норвешка
Категорија:Шведско Царство
Категорија:Роскилде
Ересунд

**Ересунд** (, , месно нар. *Сундет*) — проток помеѓу данскиот остров Зеланд и покраината Сканија во јужна Шведска. Во најтесниот дел, помеѓу Хелсингер (Данска) и Хелсингборг (Шведска), протокот е широк е само 4 км. Во околината се наоѓа регионот Ересунд кој е поделен помеѓу двете земји и брои 3,7 милиони жители.

Ересунд е еден од трите дански протоци што го поврзува Балтикот со Атлантскиот Океан преку Категат, Скагерак и Северното Море, како и еден од најпрометните водни патишта во светот.

Протокот го пресекува Ересундскиот мост, отворен на 1 јули 2000 од шведскиот крал Карл XVI Густав и данската кралица Маргарита II. Помеѓу Хелсингборг во Шведска и Хелсингер во Данска непрестајно сообраќаат и траекти.

## Историја
мини|десно|250п|Поглед на Ересунд и тврдината Кронборг во 1588
Политичката контрола врз Ересунд отсекогаш била од големо значење во данската и шведската историја. Данска имала воена контрола на крајбрежната тврдина Кронборг кај Елсиноре на западната страна и Кернан и Хелсингборг на источната, сè до склучувањето на Роскилдскиот мировен договор (1658), кога источната страна ѝ припаднала на Шведска. Обете тврдини се сместени во најтесниот дел на протокот (4 км во широчина).

Во 1429 кралот Ерик Померански вовел пропусни давачки за минување на протокот кои важеле цели четири века, сè до 1857. Оваа давачка со векови била најважниот извор на средства на данската круна, обезбедувајќи му на кралот релативна независност од неговиот совет и аристократијата.

мини|десно|Северниот дел на Ересунд

## Позначајни острови
### Природни
*Амагер
*Вен (Хвен)
*Салтхолм

### Вештачки
*Гроен
*Миделгрундсфортрет
*Пеберхолм 
*Флакфортрет

## Поврзано
* Ересунд (регион)
* Ересундски мост
* Голем Белт

## Наводи

## Литература
* Menefee, Samuel Pyeatt, "The Sound Dues and Access to the Baltic Sea" in Renate Platzoder and Philomene Verlaan (уред.), *The Baltic Sea: New Developments in National Policies and International Co-Operation * (1996), стр.&nbsp;101-32.

## Надворешни врски

*Ересунд-директ — информативен портал за месните жители
*„Ересундски трендови “ — информативен портал

Категорија:Протоци во Данска
Категорија:Протоци во Шведска
Категорија:Протоци во Балтичкото Море
Категорија:Копенхаген
Категорија:Сканија
Категорија:Меѓународни протоци
Категорија:Мориња во Данска
Категорија:Географија на Копенхаген
Готланд (општина)

**Готланд** (швед. *Gotlands kommun*) is a општина која го покрива целиот остров Готланд во Шведска.  Административен центар е градот Висби.

## Населени места
Во општината има 16 населени места.

Податоците за населението се од 31 декември 2005. Административниот центар е означен со задебелени букви.

## Поврзано
* Готи
* Готланд (округ)
* Историја на Готланд

## Наводи

## Надворешни врски
*Општина Готланд  - службен портал  

Категорија:Општини во Шведска
Општина
Лим (река)

mini|thumb|300px|Устието на Лим во Дрина
**Лим** е река која минува низ Црна Гора, Србија и Босна и Херцеговина.

Реката Лим е планинска река кој извира од Плавското Езеро. Минува низ Плав, Беране и Биело Поле во Црна Гора, Приеполе и Прибој во Србија. Во Дрина се влева во близина на месноста Меѓеѓа во општина Вишеград.

## Поврзано
* Санџак

Категорија:Реки во Хрватска
Категорија:Реки во Србија
Категорија:Реки во Босна и Херцеговина
Категорија:Дрински слив
Категорија:Меѓународни реки во Европа
Лиштица (река)

thumb|mini|Реката Лиштица во Широки Брег

**Лиштица** е река во Широки Брег, Босна и Херцеговина. Извор на реката Лиштица е изворот „Борак“.

Категорија:Реки во Босна и Херцеговина
Мала Усора

**Мала Усора** (или **Усорица**) е река во Босна и Херцеговина.

Извира на планината Борја (планина во БиХ) како Усорица во селото Липовиќи, околу петнаесет километри јужно од градот Теслиќ. По спојувањето со Голема Усора кај месноста Сатавци продолжува реката Усора, лева притока на реката Босна.

Реката Мала Усора е богата со клен.

Категорија:Реки во Босна и Херцеговина
Корифеј

**Корифеј** (грчки: *κορυφαῖος*) — раководител на хорот во античката атинска драма. Отука терминот се користи за водач или водач на некоја организиција или движење, пример: Евстатиј Антиохиски се нарекува корифеи на Првиот совет на Никеја, а Цицерон го именува Зенон како корифеи на стоиците. Апостолот Петар четопати е нарекуван како корифеи во христијанската иконографија.

## Наводи

Корифеи
Категорија:Грцизми
Лазар Киселинчев

**Лазар Киселинчев** — македонски револуционер, учесник во македонското револуционерно движење, член и војвода на Македонската револуционерна организација.

Лазар Трпов Киселинчев, со псевдоним Аврам Киселец/Атински и наречен од Албанците Скендер беј, бил  македонски револуционер, костурски војвода на Внатрешната македоно-одринска револуционерна организација, а исто така и масон.

## Биографија

Лазар Киселинчев е роден во 1874 година во големото костурско село Косинец, во семејството на познатиот градежник Трпо Киселинчев. Тој е брат на архитектот Ѓорги Киселинчев и на револуционерот Христо Киселинчев, кој загинал во Битката кај Локвата и Винјари. Братучед е на скулпторот Пандо Киселинчев. Лазар Киселинчев завршил петти клас во грчката гимназија во Атина.

Тој ги поставил темелите на  Македонски комитет во Атина. Заедно со Атанас Кршаков, Васил Чекаларов и Дељо Марковски, организирал канали за увоз на оружје од Албанија и Грција во Југозападна Македонија. Пред Илинденско востание, бил во својот роден крај и бил вклучен во подготовките. Во текот на востанието бил назначен за заменик на својот близок пријател Васил Чекаларов како член на Костурското горско началство.

По поразот на востанието, Лазар со Пандо Кљашев и Васил Чекаларов пребегал преку Албанија, и Унгарија во Бугарија. Тука учествувал во изградбата на мавзолејот „Свети Ѓорги“ во Плевен.

Се преселил во Америка (најдоцна во 1911 година) и учествувал во организирањето на бегалците во Македонските братства. При избувнувањето на Балканската војна во 1912 година бил доброволец во Македонско-одринското ополчение. Бил началник на секцијата патронаши.

Во 1926 година бил избран во Националниот комитет на македонските братства.

Во 1928 година влегол во управниот одбор на Македонската народна банка. Киселинчев заедно со Васил Стумбов бил делегат на Општо-костурскиот граѓански комитет во Софија како дел од организациите на македонските бегалци во Бугарија, кои се во голема мерка заслужни за многу суштински институции на современата бугарска држава.

Лазар Киселинчев починал во 1946 година.

Тој бил женет за Крстана Бурдашева и имале пет деца. Нивната ќерка Митра се омажила за дејецот на ВМРО, Андон Јуруков. Нивниот син, Славчо Киселинчев (1904 – октомври 1924) бил касиер на Македонскиот младински сојуз, а во негово име Лазар Киселинчев основал хуманитарен фонд за наградување на уметнички и музички дела со теми од македонскиот народен живот, ослободителната борба и други. Синот Лабро Киселинчев бил активен деец. на Македонската патриотска организација.

Лазар Киселинчев е автор на книгата „Строителите од најстарите времиња до денес“, издадена од Сојузот на градежно-занаетчиските здруженија во Бугарија, 1927 година.

Категорија:Дејци на ВМОРО
Категорија:Дејци на МПО
Категорија:Македонски преселници во Софија
Категорија:Починати во Софија
Категорија:Македонски општественици
Категорија:Борци против грчката вооружена пропаганда во Македонија
Категорија:Македонски револуционери
Категорија:Македонски војводи
Категорија:Учесници во Илинденското востание
Војвода

**Војвода** (потекнува од старословенскиот јазик, со буквално значење „оној кој предводи воини“ или „воен водач“) — словенска титула кој првично го именува главниот командант на воените сили.

Изразот постепено почнал да се однесувал на управувач на покраина, област, а областа под управна власт на војводата се нарекува Војводство. Во англискиот јазик, изразот војвода честопати се преведува како принц, а во словенската терминологија рангот на војвода во некои случаи се изедначува со германската титула херцог. Денес во Полска, изразот војвода се однесува на управник на покраина, односно војводство.

Титулата се користела во средновековна Македонија, Бугарија, Србија, Босна, Хрватска, Чешка, Грција, Трансилванија, Полска, Русија, Молдавија, Влашка, Риген  и др. Во средновековни кнежевства Молдавија и Влашка, терминот војвода станал дел од официјалните титулари на суверениот принц, и го означувале правото за раководење на цела армија. Војвода или вајда исто така бил титула на унгарскиот упраниците на Трансилванија во средниот век.

Најпосле, во Отоманското Царство, водачите на ајдутите и на комитските чети на Балканскиот Полуостров се нарекувале војводи.

## Војводите како мотив во народното творештво
* „Радул војвода“ — македонска народна песна.
* „Момчула војвода“ - македонска епска народна песна.
* „Сирма војвотка“ - македонска народна песна. 
* „Чавдар војвода и Лалуш“ - македонска народна песна. 
* „Илјо војвода“ - македонска народна песна. 
* „Страил страшен војвода“ - македонска народна песна. 
* „Јане Плетикоса“ — македонска народна песна.
* „Сама мома црни очи клела“ — македонска народна песна.
* „Озгора идат сејмени“ — македонска народна песна.
* „Пука пукна во гора зелена“ — македонска народна песна.
* „Џемаил ага и Иванчо војвода“ - македонска народна песна.
* „Датунџо војвода“ - македонска народна песна.
* „Ранет Делчев војвода“ - македонска народна песна.
* „Мануш војвода“ - македонска народна песна.
* „Станиш војвода“ - македонска народна песна.
* „Низ Петлец идат трима војводи“ - македонска народна песна.
* „Смртта на војводата Пријезда“ - српска народна песна.
*  „Маргита девојка и Рајко војвода“ - српска епска песна.

## Војводите како мотив во книжевноста
* „Војвода“ — песна на рускиот поет Александар Пушкин.
* „Татунчо“ - песна на Кочо Рацин.
* „Дејан Војвода“ - песна на македонскиот поет Наум Целакоски.

## Војводите како мотив во музиката
* „Војвотка“ (англиски: *Duchess*) - песна на британската рок-група „Стренглерс“ (*The Stranglers*) од 1979 година.

## Извори

Категорија:Титули
Чеченска Република Ичкерија

**Чеченска Република Ичкерија** (чеченски: *Нохчийн Пачхьалкх Нохчийчоь*, руски: *Чеченская Республика Ичкерия*) — име за централниот дел од Чеченија.

Републиката била прогласена кон крајот на 1991 година од страна на Џохар Дудаев. Во времето кога бил признаена независноста, рускиот претседател Борис Елцин одбил да ја признае чеченската независност, како и сите останати земји во светот. Државата од тогаш била де факто независна, до Првата чеченска војна во 1994 кога земјата била окупирана од страна на руските војски до 1996 година, а Дудаев бил убиен. По повлекувањето на руските сили до почетокот на Втората чеченска војна, Чеченија и понатаму уживала техничка независност, сè до нападот на чеченските сили под раководство на Шамил Басајев во соседната руска република Дагестан. Во нападот, Русија одговорила со воена сила и ја започнала Втората чеченска војна. Чеченскиот претседател Аслан Масхадов и неговите сепаратисти побегнале по планините, каде се кријат до денес.

Поранешниот претседател на Грузија, кој бил соборен со воен удар во 1991 година и учествувал во граѓанската војна, ја признал независноста на Ичкерија во 1993 година. Дипломатските односи биле воспоставени од делумно признаениот исламски емирар на Авганистан на владата на Талибанците на 16 јануари 2000 година. Ова признавање било поништено по падот на Талибанците во 2001 година. Сепак и покрај признавањето, Масхадов го отфрлил нивното признавање и изјавил дека за оваа работа Талибанците биле нелегитимни. Ичкерија исто така добила отворена поддршка од страна на балтичките земји, група на украински националисти и Полска. Естонија еднаш гласела за признавање, но чинот никогаш не бил проследен бидејќи следувал притисокот од Русија и про-руските елементи во рамките на ЕУ.

## Наводи


Категорија:Историја на Чеченија
Категорија:Кавказ
Категорија:Држави и територии настанати во 1991 година
Категорија:Држави и територии распаднати во 2000 година
Прецин

**Прецин** — село и поранешна општина во округот Залцланд, во Саксонија-Анхалт, Германија. Од 1 јануари 2009, е дел од градот Шенебек.

## Надворешни врски

* Службена страница на Прецин 
* Pretziener stärken Bürgermeister den Rücken 
* Rechte inszenieren Bücherverbrennung  

Категорија:Села во Саксонија-Анхалт
Категорија:Залцланд
Калбе

**Калбе** може да се однесува на следниве места во Германија:

* Калбе (Долна Саксонија) — општина во округот Ротенбург, Долна Саксонија
* Калбе (Зале) — град во округот Залцланд, Саксонија-Анхалт
* Калбе (Милде) — град во округот Алтмарк Залцведел, Саксонија-Анхалт
Исламска меѓународна бригада

**Исламската меѓународна бригада** е меѓународна единица на исламските муџахедини која била основана во 1998 година. Единицата броела од 1000 до 3000 милитанти. поголемиот број од нив биле по потекло од Дагестан, Чеченија, Арабија и Турција.

Главни водачи на бригадата биле Ибн ал-Катаб и Шамил Басаев. Зеле учество во Дагестанската инвазија, и во голем број на терористички напади.

## Наводи

Категорија:Московска театарска заложничка криза
Категорија:Втора чеченска војна
Категорија:Исламистички групи
Бецендорф-Дисдорф

мини|Поранешната железничка станица во Бецендорф
**Бецендорф-Дисдорф** () — општинска заедница во округот Алтмарк Залцведел, во Саксонија-Анхалт, Германија. До 1 јануари 2010 била *[[Амт (политичка единица)|Амт]]*. Се наоѓа југозападно од Залцведел. Седиштето на општинската заедница е во Бецендорф.

Општинската заедница Бецендорф-Дисдорф се состои од следниве општини:

# Апенбург-Винтерфелд
# Бецендорф
# Дере
# Дисдорф
# Јибар
# Куфелде
# Рорберг
# Валставе

Категорија:Општински заедници во Саксонија-Анхалт
Претседателски избори во Русија (1991)

**Претседателските избори во Руската Федерација** се одржиле на 12 јуни 1991 година. Тоа биле првите претседателски избори во историјата на земјата. Борис Елцин бил избран за претседател на руската СФСР. Александар Руцкој станал заменик-претседател.

## Резултати

Категорија:Русија во 1991 година
Категорија:Избори во СССР
Категорија:Избори во Русија
Келн/Бон (регион)

thumb|200px|Местоположбата на регионот Келн/Бон во Германија

**Регионот Келн/Бон** (германски: *Region Köln/Bonn* или *Metropolregion Köln/Bonn*) — метрополитенска област во Северна Рајна-Вестфалија, Германија, покривајќи ги градовите Келн, Бон и Леверкузен, како и окрузите Рајнско-бершки, Горнобершки, Рајна-Ерфт и Рајна-Зиг. Регионот покрива површина од 3.839&nbsp;км² со 3,13 милиони жители (густина на население од 815/км²).

Регионот Келн/Бон е основан од локалните власти на административниот округ Келн во 1992, врз основа за промовирање на заедничките политики во регионалното и урбаното планирање, сообраќај, развој и инвестиции. Најистакнатите кооперации се аеродромот Келн/Бон и Verkehrsverbund Rhein-Sieg (Сообраќаен сојуз Рајна-Зиг). Регионот Келн/Бон се наоѓа во рамките на поголемиот регион Рајна-Рур и претставува баланс на поинтегрираната Рурска област, која исто така се наоѓа во рамките на Рајна-Рур. Од 2008, студиите ги земаат предвид и градовите од регионот Долна Рајна (најпознат е градот Диселдорф) во регионот, со цел да го оформат т.н. *метрополитенски регион Рајнска област* (Metropolregion Rheinland).

## Поголеми урбани зони

Евростат со програмата *Urban Audit* го дели регионот Келн/Бон на две Поголеми урбани зони (ПУЗ). Тие две урбани зони не го покриваат Горнобершкиот округ.


Податотека:Kdom.jpg|Келн
Податотека:Bonn LangerEugen Posttower.jpg|Бон


## Поврзано

* Рајна-Рур
* Рур (област)
* Метрополитенски области во Германија

## Наводи

## Надворешни врски

* Регион Келн/Бон  
* Регионален маркетинг Келн Бон        

Категорија:Географија на Северна Рајна-Вестфалија
Категорија:Географија на Келн
Категорија:Бон
Категорија:Леверкузен
Категорија:Рајнска област
Категорија:Метрополитенски области во Германија
Категорија:Региони во Германија
Категорија:Региони на Северна Рајна-Вестфалија
Категорија:Региони во Северна Рајна-Вестфалија
Хале (административен округ)

**Хале** бил еден од трите административни окрузи на Саксонија-Анхалт, Германија, и се наоѓал на југот на покраината.

## Историја

Бил основан во 1952, како дел од Источна Германија. Бил распуштен на 1 јануари 2004 година. Неговите функции биле преземени од *Landesverwaltungsamt*, кое има три канцеларии во поранешните седишта на окружните влади.

## Административни единици



   Окрузи  *Kreise* 
   Слободни градови *Kreisfreie Städte*


#Бургенланд
#Мансфелдер Ланд
#Мерзебург-Кверфурт
#Залкрајс
#Зангерхаузен
#Вајсенфелс


#Хале




## Поврзано

*Округ Хале

Категорија:Географија на Саксонија-Анхалт
Категорија:Историја на Саксонија-Анхалт
Категорија:Држави и територии настанати во 1952 година
Категорија:Држави и територии распаднати во 2004 година
Категорија:Поранешни држави и територии во Саксонија-Анхалт
Меѓународна статистичка класификација на болестите и сродните здравствени проблеми

** Меѓународната статистичка класификација на болестите и сродните здравствени проблеми** (најчесто позната под кратенката **МКБ**; ) е медицинска класификација која овозможува кодови за класификација на болести и голем број на знаци, симптоми, ненормални наоди, поплаки, социјални околности и надворешни причини за повреда или болест. Под овој систем, секоја здравствена состојба може да се смести во посебна категорија и да ѝ се даде код со должина до шест симболи. Овие категории во себе можат да содржат послични болести.

Меѓународната класификација на болестите е издадена од Светската здравствена организација (СЗО) и се користи ширум светот за статистики поврзани со морталитетот и морбидитетот и за поддршка во процесот на донесување на одлуки во медицината. Овој систем е дизајниран за да постои меѓународна сродност во собирањето, обработувањето, класифицирањето и презентирањето на овие статистики. МКБ е главната класификација на семејството на меѓународни класификации на СЗО ().

МКБ е подлежна на периодична ревизија и моментално е во нејзиното десетто издание. Според ова, таа е позната како МКБ-10, а е развиена во 1992 за да се следат морталитетните статистики. МКБ-11 е планирана за 2015 и ќе биде ревизирана користејќи ги начелата на Пајажина 2.0. СЗО издава годишни мали обновувања и тригодишни поголеми обновувања. МКБ е дел од семејство на водичи кои можат да се меѓусебно надополнуваат. Овде е вклучена Меѓународната класификација на функционирање, инвалидитет и здравје (МКФ) која се фокусира на функционирањето (инвалидитетот) поврзанo со здравствени состојби, гледано од медицинска и социјална перспектива.

## Наводи

## Поврзано
* МКБ-10

## Надворешни врски
### Македонски
* МКБ-10 АМ - Табеларна список на болести  

### Англиски
* Домашна страница на МКБ  - СЗО 

Категорија:Медицински прирачници
Категорија:Медицинска класификација
Категорија:Светска здравствена организација
Вернер фон Хејденстам

**Карл Густав Вернер фон Хејденстам** (швед. *Carl Gustaf Verner von Heidenstam*; 6 јули 1859 &ndash; 20 мај 1940) — истакнат шведски поет и романописец, добитник на Нобеловата награда за литература во 1916 г. и член на Шведската акдемија. Делата му се одликвуаат со родољубивост и страст за татковината, народот и неговите обичаи и карактер.

Роден е во Олшамар, Еребру во благородничко семејство. Почнал да студира историја на уметноста во Уметнчката акдемија во Стокхолм, но набргу ги напуштил студиите за да патува по Европа, Африка и Азија. Стихозбирката „Патешествие и талкање“ (1888) — инспирирана од доживувањата на Исток и претставува пресвртница во неговиот стил. Со неа Хејденстам го напушта натурализмот кој тогаш преовладувал во шведската книжевност.

Хејденстамовата љубов кон убавото е јасно изразена во алегоричниот роман „Ханс Алиенус“ (1892). Во стихозбирката „Песни“ (1895) и историскиот роман „Карловците“ (2 тома, 1897–1898), Хејденстам ја искажува неговата страст кон татковината и сето она што е шведско. Двотомното дело „Лозата на Фолкунзите“ (1905–07) — епопеја заснована на историјата на овој шведски клан од средниот век.

Неговата стихозбирка „Нови песни“ (1915) обработува филозофски тематики, особено воздигнувањето на човекот од самотија на повисок степен на човештво.

Починал во неговиот дом Евралид близу Мутала во 1940.

## Дела
*„Од Кол ди Тенда до Блоксбег (*Från Col di Tenda till Blocksberg *, 1888)
*„Патешествие и талкање“ (*Vallfart och vandringsår*, 1888)
*„Ренесанса“ (*Renässans*, 1889)
*„Ендимион“ (*Endymion*, 1889) - роман
*„Ханс Алениус“ (*Hans Alienus*, 1892)
*„Песни“ (*Dykter*, 1895)
*„Карловците“ (*Karolinerna 1897–98) - роман
*„Свети Ѓорѓија и змејот“ (*Sankt Göran och draken*, 1900)
*„Поклонението на Света Бригита“ (*Heliga Birgittas pilgrimsfärd, 1901)
*„Народот“ (*Ett folk*, 1902)
*„Шумски шепот“ (*Skogen susar*, 1904)
*„Лозата на Фолкунзите“ (*Folkungaträdet*, 2 тома, 1905–1907)
*„Швеѓаните и нивните поглавари“ (*Svenskarna och deras hövdingar*, 1910) - предавања на историска тема
*„Нови песни“ (*Nya Dikter*, 1915).

### Македонски изданија
* „Избрани стихови“, Вернер фон Хејденстам; препев од шведски јазик Ивица Челиковиќ. - Битола : Микена, 2009, ISBN 978-9989-55-255-7

## Поврзано
*Шведска книжевност

## Надворешни врски
*Вернер фон Хејденстам - Проект Рунеберг 
*  

## Наводи

Категорија:Родени во 1859 година
Категорија:Починати во 1940 година
Категорија:Членови на Шведската академија
Категорија:Добитници на Нобеловата награда за литература
Категорија:Шведски поети
Категорија:Шведски писатели
Категорија:Шведско благородништво
Категорија:Шведски нобеловци
Олшамар

**Олшамар** (швед. *Olshammar*) е селце во општината Аскерсунд (округ Еребру), Шведска. Населението брои 314 жители.

Селото е познато како родно место на поетот Вернер фон Хејденстам (1859-1940), добитник на Нобеловата награда за литература во 1916.

## Наводи

Категорија:Населени места во Шведска
Категорија:Еребру (округ)
Главен инспектор на Четничкиот институт

мини|десно|150п|Гоце Делчев
**Главен инспектор на Четничкиот институт**, *главен инспектор* или *врховен инспектор*  на четите била титула на Гоце Делчев, основачот на Четничкиот институт и истовремено творецот на првите организациско-агитациони чети и и воспитувачот на првите војводи . Делчев имал најголем авторитет, од сите револуционерни дејци, сред воените сили на Македонската револуционерна организација. Во негова надлежнност било поставувањето или сменувањето на војводите, секретарите или четниците. Делчев како главен инспектор имал право да го разгледува поведението на војводите или чениците, и да одлучи по нивното дело ако се утврди вина.

Сите чети на Македонската револуционерна организација биле должни да ги извршуваат неговите наредби, односно упатства. Делчев преземал поголеми обиколки низ Македонија во текот на кој постојани ги насочувал, зацврстувал и разгранувал четите, а воедно и Четничкиот институт. 

По смрта на Гоце Делчев, не постоела личност која имала толку голем авторитет сред војводите и четниците, како срцето на револуционерна Македонија, за да може да го наметене своето влијание меѓу нив, отука должноста главен инспектор на четите замрела бидејќи немало кој да го наследи Делчев.

## Извори

Главен инспектор на Четничкиот институт
Ренегати од МРО

**Ренегатите од МРО** се членови на Македонската револуционерна организација кои се одметнале од нејзините редови и преминале на страната на непријателите на македонското револуционерно ослободително движење. Такви примери се војводата Коте Христов преминал на страната на Елиномакедонскиот комитет и предводел андартска чета , Глигор Соколов преминал на страната на Српскиот комитет на четничката акција, а Дончо Тодоров преминал во османлиска служба.

## Извори

Ренегати од МРО
Блумингтон (Ајдахо)

mini|thumb|Локацијата на Блумингтон во округот Бер Лејк, Ајдахо

**Блумингтон** () е град во округот Бер Лејк во сојузната држава Ајдахо, САД. Блумингтон според пописот од 2010 година броел 206 жители и опфаќа површина од 2,47 км2. Се наоѓа на 1,823 метри надморска височина. Поштенскиот број на Блумингтон е 83223, а повикувачкиот број 208.
## Наводи

Категорија:Градови во Ајдахо
Категорија:Населени места основани во 1864 година
Младе (река)

мини|Водопадот Кочуша на реката
**Младе** е река во Херцеговина, во јужниот дел на Босна и Херцеговина. Реката Млада на својот ток го прави водопадот Кочуша кај селото Велјаци. По излегувањето од рамнината на речната матица налетува на препреки - цврсти варовнички стени - со висина од 10-12 метри со ширина од 30 метри. Овој водопад нема поголеми осцилации во количината на водата во текот на годината како Кравица. Во близината на водопадот има млинови и печатници, од кои некои и денес работат.

Категорија:Реки во Босна и Херцеговина
Ораховички вруток

**** е вруток а воедно и лева притока на реката Босна во Зеничката котлина со должина од 8 километри. Ова е планински вруток со голем пад во безброј потоци. Познат е по многуте воденици.

Категорија:Реки во Босна и Херцеговина
Оскова

**Оскова** е река во Босна и Херцеговина. Оскова е западна притока на реката Спреча. Настанува кај Бановиќи со спојување на Литва, Радина и Мачковца.

Категорија:Реки во Босна и Херцеговина
Бановиќи

**Бановиќи** е градска населба и седиште на општината Бановиќи во североисточна Босна. Според пописот извршен во 2003 година во Бановиќи живееле 28,918 жители.

## Демографија

### Моментална популација
Во 2003 општината броела 28,918 (95%) Боснаци.

Во 2005, 98% од популацијата во општината биле етнички Босанци.

## Извори

* Книга: „Национален состав на населението - Резултати за Република по општини и населени места 1991.“, статистички билтен бр. 234, Издание на Државниот завод за статистика при Република Босна и Херцеговина, Сараево.
* интернет - извор, "Попис по месни заедници" - http://www.fzs.ba/Podaci/nacion%20po%20mjesnim.pdf 

## Надворешни врски

*Мапи, аеродроми и временска ситуација во општината Бановиќи (Fallingrain)

Категорија:Населени места во Босна и Херцеговина
Плива (река)

мини|десно|Rijeka Pliva
**Плива** е лева притока на реката Врбас во западниот дел на Босна и Херцеговина, долга 33 км, со површина на слив од 768 км2. Настанува од два силни врутоци во подножјето на планините Смилјевац - Јастребњак на 483 m надморска височина, а устието на Плива се наоѓа во Јајце, каде што гради бучен  22 метри висок водопад.

## Поврзано
* Пливско езеро

Категорија:Реки во Босна и Херцеговина
Саректјоко

**Саректјоко** (швед. *Sarektjåkkå*) е планина во Лапонија, Шведска. Со 2.089 метри надморска височина, ова е највисоката планина во Лапонија и втора по висина во Шведска. Планината се наоѓа недалеку од источната граница на националниот парк Сарек, околу 23 километри југозападно од Суорва.

Саректјоко е мошне непристапна планина бидејќи до неа не водат патишта, па затоа само за да се дојде до неа треба барем еден ден планинарење. До врвот се стигнува и без качување, но патот е изложен на временските услови.

## Наводи

Категорија:Планини во Шведска
Категорија:Лапонија
Категорија:Норботен (округ)
Категорија:Лапонија (Шведска)
Штапелбург

**Штапелбург** () — село и поранешна општина во округот Харц, во Саксонија-Анхалт, Германија. Од 1 јануари 2010 година е дел од општината Нордхарц. Се наоѓа на северното подножје на планинскиот масив Харц, околу четири километри северно од градот Илзенбург. Малата река Екер на запад, притока на Окер, ја создава границата со градот Бад Харцбург во Долна Саксонија.


Burgruine Stapelburg.jpg|Урнатини од замокот
Stapelburg (Nordharz), Linde und Denkmal auf dem Burgberg.jpg|Липа и споменик на војната
Kirche Stapelburg.jpg|Евангелистичка црква
JungbornPavillon201312.jpg|Gedenkstätte im Jungborn
Denkmal Maueröffnung Stapelburg Eckertal.jpg|Споменик


Категорија:Села во Саксонија-Анхалт
Категорија:Поранешни општини во Саксонија-Анхалт
Категорија:Харц (округ)
Категорија:Саксонија (пруска покраина)
Руслан и Људмила

[мини|десно|[Фронтиспис на првото издание од 1820]]
[мини|Руслан се судира со главата, [Николај Ге]]
**Руслан и Људмила** (pуски: *Руслан и Людмила*) е првото позначајно дело на рускиот книжевник Александар Пушкин. Делото е засновано на бајките кои Пушкин ги слушал од баба си. Делото било објавено во 1820 година. Тоа е напишано во форма на епска бајка и зборува за киднапирањето на Људмила, ќерката на Владимир Велики, и храбриот витез кој се обидува да ја спаси од злокобниот волшебник.

## Создавање на делото
Создавањето на ова дело, Пушкин го започнал во 1817 година, кога уште бил ученик во Церската гимназија. Пред да биде објавено, Пушкин бил прогонет на југот од Русија поради своите политички ставови, кои ги искажал во другите дела, како во „Ода на слободата“.

## Адаптации
Во периодот помеѓу 1837 и 1842 година, рускиот композитор Михаил Глинка, на основа на делото на Пушкин, ја создал истоимената опера. Во 1915 година, под влијание на ова дело, бил снимен нем филм. Во 1972 година, во Советскиот Сојуз бил снимен и втор филм, во кои главните улоги ги толкуваат Валериј Козинец и Наталија Пертова.

Категорија:Дела на Александар Пушкин
Редебер

**Редебер** () — село и поранешна општина во округот Харц, во Саксонија-Анхалт, Германија. Од 1 јануари 2011 е дел од градот Вернигероде.

Reddeber 002.JPG|Поглед кон црквата
Kirche Reddeber.jpg|Поглед кон црквата



Категорија:Села во Саксонија-Анхалт
Категорија:Вернигероде
Категорија:Харц (округ)
Категорија:Саксонија (пруска покраина)
Проект Рунеберг

**Проект Рунеберг** (швед. *Projekt Runeberg*) е иницијатива по примерот на Проект Гутенберг за слободен пристап на дигитализирани книги од значење за културата и историјата на нордиските земји. Проектот почнал со архивирање на нордиска литература во in декември 1992, но денес има и отсликани факсимили на стари дела како „Нордиска семејна книга“ (*Nordisk familjebok*), партитури и дела од нордиски автори на латински јазик. Основач на проектот Ларс Аронсон, а негов вдомувач е Lysator.

## Име
Проектот го носи името на националниот поет на Финска, Јохан Лудвиг Рунеберг. Воедно е кованка од зборовите *rune* (руна) и *berg* (планина), што би се превело како „Планина од букви“. Името е одбрано и да биде слично на она на постариот проект „Гутенберг“.

## Поврзано
* Отворена содржина
* Проект Гутенберг
* Старонордиски јазик

## Наводи

## Надворешни врски
* Проект Рунеберг  

Категорија:Слободна содржина
Категорија:Дигитални библиотеки